تورکیه جمهوریتی جمهوررئیسی رجب طیب اردوغان, سوریه ده فرات دریاسی نینگ شرقیده آلیب باریلیاتگن تینچلیک چشمه سی عملیاتی بوییچه اساسی مقصد نینگ تورکیه نینگ جنوبی چیگره سیده بیر تروریزم دولتی نینگ قوریلیشی توغریسیده گی تشبث لرنینگ توخته تیلیشی دن عبارت ایکن لیگی نی بیلدیردی.
اردوغان, "سوریه ده گی ینگی لیک لر نی کورمَسدن تورکیه نی تنقید قیلیش نی عادت گه ایلنتیریب قویگن تامان لرنی عقل, وجدان و اخلاق ایگه سی بولیش گه چقیره میز" دییه قید ایتدی.
جمهوررئیس اردوغان, رهبری بولگن عدالت و توسعه حزبی نینگ ولایت باشلیق لری ییغیلیشی جریانیده معروضه قیلدی.
عملیات بوییچه هدف نینگ سوریه نینگ ارضی تمامیتی و سیاسی بیرلیگی گه حصه قوشیش دن عبارت ایکن لیگی نی معلوم قیلگن اردوغان, سوریه توپراق لریده اونلب خارجی کوچ نینگ موجود بولگن خوددی شوو منه شرایط نینگ اوزیده تورکیه نینگ تروریزم گه توسیق بولیش اوچون باشلتگن اوشبو عملیاتی گه قره تیلگن تنقید لرنینگ هیچ قچان قبول قیلینمیدیگن لیگی نی بیلدیردی.
اردوغان, "سوریه نینگ بیرلیگی اوچون تشله گن اوشبو قدم لری میز توغریسیده گپیرماقده لر.  سیز توختنگ بیز اوز یولی میزده یوریمیز" دییه قید ایتدی.
عملیات بیلن علاقه لی بیانات لری سببلی سعودی عربستان و مصر نی تنقید قیلگن اردوغان, اوز سوز لری نی, "سعودی عربستان آلدین اوزی گه قره سین.  یمن نی بونده ی بیر وضعیت گه کیتیردی.  مصر نینگ ایسه هیچ گپیریشی ممکن ایمس.  سین اولکه ده دموکراسی نی قیرغین قیلگن بیر کیشی سن" شکلیده دوام ایتتیردی.
اوروپا بیرلیگی نی هم تنقید قیلگن اردوغان, "عملیاتی میز نی ‘اشغال عملیاتی’ دیب بهالنتیرماقچی بولسینگیز ایشی میز کوپ آسان؛ دروازه لر نی آچیب 3,6 میلیون مهاجر (سوریه لیک) نی سیز گه یوباره میز.  سوریه لیک مهاجر لر گه اجره تیلگن یاردم لرنینگ ایککینچی قسمی بولگن 3 میلیارد یورو نی یوبارمس ایمیش لر.  سیز حاضرگی کون گه قدر بیرگن وعده لرینگیز گه وفا قیلدینگیز می؟ یوق." دییه قید ایتدی.
تورکیه نینگ ترور تشکیلاتی داعش, پی کا کا, وای پی جی و پی وای دی گه قرشی کوره شی نی افتخار بیلن دوام ایتتیره دیگن لیگی نی بیلدیرگن جمهوررئیس اردوغان, تورکیه نینگ فرانسه, آلمان و هالند دن سوریه گه کیتگن داعش ترورچی لری دن 5 مینگ 5 یوز نفر نی کیلگن جای لری گه قیتیریب یوبارگن لیگی نی معلوم قیلدی.
تورکیه نینگ کُرد قرداش لر ایمس, بلکه ترور تشکیلات لری گه قرشی کوره شیاتگن لیگی نی بیلدیرگن جمهوررئیس اردوغان, "سوریه خلقی نی جوده یخشی کوره میز.  بیز نینگ هدفی میز سوریه نی اشغال ایتماقچی بولگن داعش, وای پی جی و پی وای دی کبی ترور تشکیلات لری دن عبارت.  بیز نینگ او ییرده گی کُرد قرداش لری میز بیلن هیچ قنده ی بیر معما میز یوق. بیز نینگ هدفی میز ترور تشکیلات لری دن عبارت.  تینچلیک چشمه سی عملیاتی نینگ اساسی هدفی, جنوبی چیگره میزده بیر تروریزم دولتی نینگ قوریلیشی گه توسیق بولیش دن عبارت بولیب اوشبو جهت ده فعالیت آلیب بارماقده میز" دییه قید ایتدی.
تورکیه نینگ کیمسه نینگ توپراغی, مالی و ملکی نی آلیش کبی بیر نیتی نینگ بولمه گن لیگی نی بیلدیرگن اردوغان, تورکیه بیلن همکارلیک قیلیاتگن سوریه ملی اردوسی نینگ هم هیچ قچان بونده ی بیر نیت گه ایگه ایمس لیگی نی ایسله تیب اوتدی.
اردوغان, قیسقه بیر مدت مابینیده منبج دن باشلب عراق چیگره سی گه قدر همه جای نی ترورچی لردن تصفیه قیلیب منطقه ده امنیت نی تامین ایته دیگن لیک لری نی معلوم قیلدی.
امریکا قوشمه ایالتلری و ناتو اعضاسی باشقه اولکه لر گه قره ته بیرگن بیاناتیده اردوغان, "بیز تورکیه میز.  بیز ناتو اعضاسی بیر اولکه میز.  5- ماده نی جوده یخشی بیله دی لر.  اوشبو ترور تشکیلات لری ناتو اعضاسی بولگن تورکیه گه هجوم اویوشتیررایکن, سیز نینگ عکس العمل کورستمس لیگینگیز ممکن ایمس" دییه قید ایتدی.
جمهوررئیس اردوغان, تینچلیک چشمه سی عملیاتی دایره سیده حاضرگچه 109 نفر ترورچی نینگ یوق قیلینگن لیگی نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
